Us sóc sincer. Hi he posat tantes esperances i tant d'esforç, que m'estic creient que aconseguiré plaça. Però intento de totes les formes no creure-m'ho, perquè és molt i molt difícil, tantíssima gent, que amb que només 38 persones s'estiguin esforçant més que jo, ja no hi podré fer res. Això o que hi hagi més de 38 "enchufados" (podria fer servir el terme "endollats" però tractant-se d'una empresa estatal tan centralista com és adif, m'estimo més fer servir el terme que els hi és propi, en castellà), que coneixent aquest món, em semblen pocs i tot, segur que n'hi haurà més. L'únic moment en que m'ho podré creure de veritat és quan estigui davant d'un contracte indefinit amb el meu nom i el d'adif per signar-lo.